open-index/open-wikipedia-markdown huggingface dataset:
Ham-les-Moines

**Ham-les-Moines** on kunta Pohjois-Ranskassa Ardennesin departementissa Grand Estin alueella. Se sijaitsee Sormonne-joen varrella, noin 12 kilometriä Charleville-Mézièresin kaupungista luoteeseen.

Kunta kuului 1100-luvulla reimsiläisen Saint-Nicaisen luostarin omistukseen. Paikallinen luostari tuhoutui, ja siitä jäi jäljelle vain luostarikirkko. Myös luostarikirkko tuhoutui useassa tulipalossa vuosisatojen saatossa. Nykyinen Ham-les-Moinesin kirkko on vuodelta 1724. 

## Lähteet

## Aiheesta muualla
Lucas Etter

**Lucas Etter** (s. 7. heinäkuuta 2001 Kentucky) on yhdysvaltalainen Rubikin kuution nopeusratkoja. Hän on saavuttanut uransa aikana neljä maailmanennätystä, joista tunnetuin on vuonna 2015 saatu ensimmäinen alle 5 sekunnin virallinen 3 × 3 yksitäinen ratkaisu (4,90 s). Lisäksi hän on saanut kolme kertaa 2 × 2 -kuutiolla maailman parhaan keskiarvon (1,69 s), (1,60 s) ja (1,51 s). Etter on saanut kuusi Pohjois-Amerikan ennätystä, joista yksi on 2 × 2 -kuution yksittäisratkaisu (0,96 s) ja viisi 3 × 3 -kuution keskiarvoennätystä (7,52 s), (7,13 s), (7,06 s), (7,05 s) ja (6,89 s).

## Muu elämä
Etter on suosittu ja yksi rikkammista Kentuckyssä syntynteistä tubettajista. Hänellä on Youtubessa vajaa 47 tuhatta tilaajaa kesäkuussa 2023.

## Lähteet
Noronepikki

**Noronepikki** (*Eclipta prostrata*) on asterikasvien heimoon kuuluva ruohovartinen valkokukkainen kasvi. Sen varsi voi kasvaa yli metrin mittaiseksi.

Sitä tavataan lauhkean ja trooppisen ilmaston alueella järvien, lampien ja jokien rantavyöhykkeellä eri puolilla maailmaa.

## Lähteet
Dakar-ralli 1985

**Pariisi-Dakar-ralli 1985** (myös *Pariisi-Algiers-Dakar*) oli 7. Dakar-ralli, joka ajettiin 1. tammikuuta 1985 ja 22. tammikuuta 1985 välisenä aikana. Kilpailun lähtöpaikka oli Versaillesissa Ranskassa (Place d’Armes) ja päätepiste Dakarissa Senegalissa (Rose Lake). Kilpailun pituus oli  ja reitti kulki Ranskan, Algerian, Nigerin, Malin, Mauritanian ja Senegalin alueella.

Kilpailuun ilmoittautui 552 kilpailijaa, joista 362 oli autoja, 135 moottoripyörää ja 55 kuorma-autoa. Kilpailun maaliin pääsi 146 ajoneuvoa, joista 101 oli autoja, 25 moottoripyöriä ja 20 kuorma-autoja.

Yleiskilpailun voitti kaksikko Zaniroli/Da Silva Mitsubishi Pajerolla. Moottoripyörien kategorian voitti Gaston Rahier BMW:llä. Kuorma-autojen kategorian voitti kaksikko Capito/Capito Mercedeksellä.

## Lähteet
Argentiinan ralli 1980

**Argentiinan ralli 1980** (viralliselta nimeltään *Rally Codasur Ultra Movil YPF*) oli rallin maailmanmestaruussarjan kilpailu kaudella 1980. Kilpailu järjestettiin 19.&ndash;24. heinäkuuta 1980. Kilpailu oli kauden viimeinen ja erikoiskokeiden yhteispituus oli .

Kilpailu oli ensimmäinen rallin MM-sarjan kilpailu Etelä-Amerikassa. Kilpailun järjestäminen oli pääasiassa Argentiinalaisen autokerhon Automovil Club Argentino vastuulla, mutta myös naapurimaiden kansalliset kerhot osallistuivat sen järjestämiseen. Kilpailun nimi (Codasur) ja tunnus on yhdistelmä maiden nimiä ja lippuja. Kilpailu alkoi kokoontumisajolla eri lähtöpaikoista osuuksilla, joilla ei kilpailtu. Kilpailun keskuspaikka oli Tucumanissa.

Kilpailuun ilmoittautui 100 autokuntaa, joista 89 lähti kilpailuun ja 23 pääsi maaliin.

## Tulokset

## Lähteet
Centralbanken for Norge

**Centralbanken for Norge** oli norjalainen pankki, joka perustettiin vuonna 1900 ja kasvoi yhdeksi maan suurimmista. Se joutui kuitenkin 1920-luvulla vaikeuksiin, ja valtion sekä muiden pankkien tukiyrityksistä huolimatta se ajautui selvitystilaan. Pankki lakkautettiin vuonna 1935.

## Lähteet

## Aiheesta muualla
Den norske Creditbank

**Den norske Creditbak** oli norjalainen pankki. Se perustettiin vuonna 1857 ja oli maan suurin liikepankki, kun se vuonna 1990 yhdistettiin Bergen Bankin kanssa Den norske Bankiksi (nykyinen DNB).
## Lähteet

## Aiheesta muualla
Mats Valk

**Mats Valk** (s. 4. toukokuuta 1996) on alankomaalainen Rubikin kuution nopeusratkoja. Hän ansainnut kaksi maailmanennätystä 3 × 3 -kuutiolla, 5,55s (2013) ja 4,74s (2016). Valk voitti Rubikin kuution Euroopan kisat vuonna 2018. 

## Mainittavaa
Mats Valk syntyi ja kasvoi Amstelveenissä, Alankomaissa.

Valk on tunnteuin kahdenkertaisena maailmanennätyksen rikkojana, ja toiseksi sijoittuneena sekä Rubikin kuution maailmanmestaruuskilpailuissa 2013 että 2015. Hän rikkoi ensimmäisen kerran maailmanennätyksen ajalla 5,55 sekuntia Zonhoven Open 2013 -turnauksessa Belgiassa 3. maaliskuuta 2013. Hän piti ennätystä itsellään yli 2 vuotta, kunnes rikkoi sen itse ajalla 4,74 sekuntia Jawa Timur Open 2016 -turnauksessa 6. marraskuuta 2016. Kuukautta myöhemmin Feliks Zemdegs rikkoi ennätyksen vain 0,01 sekunnilla. 

Valk on tehnyt myös kolme 4 × 4- maailmanennätystä, kaksi yksittäisratkaisussa ja yhden viiden ratkaisun keskivertoaikana. Hänen toinen yksittäinen maailmanennätyksensä, 26,77 sekuntia 15. huhtikuuta 2012, oli ensimmäinen virallinen 4x4-ennätys alle 30 sekunnissa. Yhteensä Valk on rikkonut 5 WCA:n maailmanennätystä, 17 Euroopan ennätystä ja 154 Hollannin kansallisennätystä. Valkilla on tällä hetkellä myös maailmanennätys eniten Rubikin kuutioiden ratkaisemisessa 1 tunnissa, 374 kuutiota Pariisissa 21. lokakuuta 2015.

Valk tunnetaan myös VLS (Valk Lst Slot) 3 × 3 -algoritmisarjan luojana. Valk käytti yhtä näistä algoritmeista kuution täydentämiseen vuoden 2016 3x3 maailmanennätyksessään.

## The Valk
Valk perusti yhteistyössä kiinalaisen QiYi MoFangGen kanssa oman tuotemerkin, The Valk, luoden kuutioita omien mieltymyksiensä mukaan. Mekanismin suunnittelu ja kuution suorituskyky on Valkin itse hyväksyttävä ennen kuution massatuotantoa ja myyntiä. Ensimmäinen tällä tuotemerkillä julkaistu kuutio oli Valk 3 15. elokuuta 2016. Valkin kuutioita ovat käyttäneet myös muut maailmanluokan nopeusratkojat, mm. Patrick Ponce. Vuonna 2018 QiYi julkaisi toisen Valk 3x3:n, Valk Power and Power M, joka on lyhenne sanoista Valk Power Magnetic, joka oli ensimmäinen kupariytiminen speedcube. Lopuksi Qiyi julkaisi uusimman Valk 3x3:n nimeltä Valk 3 Elite M. Siinä on kaksoismagneettiasetus, jota yhdelläkään kuutiolla ei ole aiemmin ollut. Valk-kokoelmassa on myös 2x2, 4x4 ja 5x5, jotka kaikki Valk on itse hyväksynyt myytäväksi.

## Tärkeimmät WCA -sijoitukset

Lähde:

## Katso myös
* Rubikin kuutio
* Tymon Kolasiński
* Max Park
* Feliks Zemdegs
* World Cube Association

## Lähteet
Patrick Ponce

**Patrick Ponce** on yhdysvaltalainen Rubikin kuution nopeusratkoja. Hän on ansainnut uransa aikana kolme maailmanennätystä 3 × 3 -kuutiolla, yhden perinteisesti (4,69 s) ja kaksi viiden ratkaisun keskiarvoa yhdellä kädellä ratkaistaessa (8,70 s) ja (8,65 s). Lisäksi hän saavutti vuonna 2019 Pohjois-Amerikan alueelliset ennätykset 3 × 3 -kuutiolle (4,24 s) ja yhdellä kädellä ratkaistaessa 3 × 3 -kuutiolle (7,51 s). Kesäkuuhun 2023 mennessä hän on kilpaillut 112 turnauksessa ja suorittanut 5 581 ratkaisua.

## Lähteet
Kristian Biong

**Kristian Hjalmar Biong** (23. marraskuuta 1870 Ullensaker – 31. elokuuta 1959 Oslo) oli norjalainen arkkitehti. Hänen tuotantonsa käsittää niin klassista arkkitehtuuria kuin romantiikkaa ja funktionalismia.

Kongsseteren 1910.jpg|Kongsseteren, Norjan kansan kruunajaislahja Haakon VII:lle ja kuningatar Maudille (1910)
Den Norske Creditbank Kirkegata 21.jpg|Den norske Creditbank (1925)

## Lähteet

## Aiheesta muualla
Indre Østfold

**Indre Østfold** on kunta Østfoldin läänissä Norjassa. Se perustettiin vuonna 2020 yhdistämällä Askimin, Eidsbergin, Hobølin, Spydebergin ja Trøgstadin kunnat. Kunnan hallinnollinen keskus on Askim. Indre Østfoldin maapinta-ala on 755 neliökilometriä ja siellä oli 46&nbsp;382 asukasta vuoden 2023 alussa.
## Lähteet

## Aiheesta muualla
Orphei Drängar

**Orphei Drängar** (virallisesti *Sångsällskapet Orphei Drängar*, lyh. **OD**) on uppsalalainen akateeminen mieskuoro. Se perustettiin vuonna 1853, ja sen nimi on peräisin Carl Michael Bellmanin kirjoittamasta Fredmanin epistolasta nro 14, ”Hör, I Orphei Drängar”.

Kuoron ensi vaiheiden johtajina ovat olleet muun muassa Oscar Arpi, Jacob Axel Josephson, Ivar Eggert Hedenblad ja Hugo Alfvén.

## Lähteet

## Aiheesta muualla
Analogia (kielitiede)

**Analogian** käsitteellä on kielitieteessä vähintään kolme eri tulkintaa:

# Antiikin kielitieteellisessä keskustelussa oli kaksi pitkäaikaista juonnetta, **analogistinen** ja **anomalistinen**, joita ensimmäisenä käsitteli laajasti vertaillen roomalainen kielitieteilijä (ja monelta muultakin alalta kirjoittanut) Varro ensimmäisellä vuosisadalla eaa. Antiikin kielentutkijoista Aristoteles ja häntä seurannut Aleksandrian koulukunta luetaan analogistisiksi, stoalaiset ja Pergamonin koulukunta anomalistisiksi. Tässä yhteydessä *analogia* tarkoittaa lähinnä ’säännönmukaisuutta’ ja *anomalia* ’säännöttömyyttä’. Analogistit katsoivat, että kieli on ihmisestä riippumaton luonnon lahja, jota hallitsevat ihmisestä riippumattomat säännöt. Anomalistit taas korostivat kieltä ihmisen ominaispiirteenä, joka tulisi hyväksyä sellaisenaan kaikessa säännöttömyydessään: kielen muodoilla ja merkityksillä ei ollut ihanteellista vastaavuutta.
# *Analogian* näki kieltä yleisesti hallitsevaksi yhteenkuuluvuuden periaatteeksi saksalainen filosofi ja kielentutkija Wilhelm von Humboldt.
# Historiallis-vertailevassa kielitieteessä *analogia* (myös: *väärä* tai *virheellinen analogia*) ymmärrettiin ilmiöksi, joka selittäisi muuten poikkeuksettomiksi oletettujen äännelakien kieleen jättämät poikkeukset. Äännelaillinen muutos on sellainen, jossa jokin äänne muuttuu toiseksi tietyssä äänneympäristössä aina ja poikkeuksetta. Analogia taas perustuu toisen sanan tai sanaparadigman antamaan malliin, joka palauttaa, säilyttää tai yhdenmukaistaa paradigmaa. Se korjaa äännelaillisten muutosten esimerkiksi sanan taivutusparadigmaan aiheuttamaa epäsäännöllisyyttä uudella säännönmukaisuudella. Esimerkiksi suomen nominatiivimuoto *lahti* katsotaan tällaisen analogian kautta muodostuneeksi: äännelaillinen muoto olisi *laksi* (vrt. *kaksi*&nbsp;: *kahden* – *laksi*&nbsp;: *lahden*), mutta mahdollisesti koska paikallissijaiset muodot ovat olleet käytössä yleisempiä, nominatiivi on muodostettu sanaparadigman *lehti* : *lehden* antaman analogian kautta.

## Lähteet
Pyogeeninen granulooma

**Pyogeeninen granulooma** on verisuonista ja löysästä sidekudoksesta koostuva hyvänlaatuinen kasvain. Useimmiten se sijaitsee sormissa tai kasvoissa; myös suussa esiintyy pyogeenisia granuloomia. Pyogeeninen granulooma kasvaa nopeasti viikkojen mittaan ja vuotaa herkästi verta.

Pyogeenisen granulooman riskitekijöitä ovat pienet vammat, ihon verisuonten kehityshäiriöt, infektiot, hormonit ja jotkin lääkkeet, kuten isotretinoiini, jotkin syöpätautien hoidossa käytettävät lääkkeet ja immunosuppressiivinen lääkitys. Infektioon liittyvänä pyogeeninen granulooma saattaa esiintyä staphylococcus aureuksen yhteydessä. Myös sisäänkasvaneet kynnet suurentavat pyogeenisen granulooman kehittymisen riskiä. Raskauden aikana jopa viidelle prosentille naisista kehittyy pyogeeninen granulooma, joka tällöin tavallisimmin sijaitsee suun limakalvolla. Myös ehkäisypillerien käyttö ja krooninen lievä ärsytys suussa liittyvät kohonneeseen riskiin. Suussa esiintyvän pyogeenisen granulooman yhteydessä esiintyy usein huono hammashygienia. Suussa ilmenevää muotoa lukuun ottamatta pyogeeninen granulooma on yleisempi miehillä. Usein kasvain havaitaan lapsuudessa, teini-iässä tai nuorella aikuisiällä. Pyogeeninen granulooma on tavallisesti läpimitaltaan 5–10 millimetriä. Väriltään se on punainen ja muodoltaan puolipallon kaltainen. Yleensä diagnoosiin pääsemiseen riittää kasvaimen ulkonäön havainnointi. Pyogeeninen granulooma saattaa kuitenkin muistuttaa vaarallisempaa ihokasvainta, minkä takia usein turvaudutaan leikkaushoitoon tai koepalan ottamiseen. Raskaudenaikaiset pyogeeniset granuloomat ovat yleensä itsestään synnytyksen jälkeen parantuvia. Jos kasvain ei poistu itsestään, voidaan hoidossa käyttää kirurgiaa, laserhoitoa, nestetyppijäädytystä, sähköhyydytystä tai paikallista tai sisäistä beetasalpaajalääkintää.

Pyogeeniset granuloomat ovat yleensä yksittäisiä. Ne voivat kuitenkin esiintyä myös multippeleina tai muodostaa satelliittileesioita. Kasvaimen uusiutuminen on yleistä.

## Lähteet
Tiputussuppilo

**Tiputussuppilo** on laboratorioväline, jota käytetään lisättäessä nestemäisiä aineita hitaasti tipoittain reaktioseokseen.

Tiputussuppilo koostuu nestesäiliöstä, jonka alaosassa on hana ja hiosliitos reaktioastiaan. Hanan avulla voidaan nesteen lisäysnopeus säätää sopivaksi. Yläosassa on hiosliitos korkille. Tiputussuppilossa voi olla nestesäiliön yläosasta hanan alle ulottuva paineentasausputki. Näitä tiputussuppiloita voidaan käyttää avaamatta korkkia, ja ne soveltuvat erityisesti ilma- ja kosteusherkkien tai myrkyllisten reagenssien lisäämiseen. Tiputussuppilossa voi olla mitta-asteikko lisätyn nestetilavuuden seuraamiseen. Osassa tiputussuppiloista on mantteli, jota voidaan käyttää sisällön jäähdyttämiseen.

## Lähteet
Max von Schenkendorf

**Max von Schenkendorf** (1783–1817) oli saksalainen runoilija. Hän osallistui vapaaehtoisena sotaan Napoleonia vastaan 1813. Hän kirjoitti vapaus- ja taistelulauluja. Hänen tunteikkaat isänmaalliset runonsa sisältävät usein mystiikkaa. Hän haaveili Saksan keisarikunnan paluusta sen keskiaikaisessa loistossa, toisin kuin muut vapausrunoilijat. Esikoiskokoelma *Gedichte* ilmestyi 1815, kootut runot 1837.

Paavo Rintala mainitsee Schenkendorfin teoksessaan *Sarmatian Orfeus* kertojan sanomana: "Mutta sinä et tehnyt niin kuin Max von Schenkendorf (hänkin oli ollut sodassa), et rakentanut kosketuksesta patsasrunoja."

## Lähteet

## Aiheesta muualla
Keijo Manner

**Keijo Olavi Manner** (s. 1. marraskuuta 1955 Salo) on suomalainen juristi ja eläköitynyt osuuspankkien pankinjohtaja, joka on saanut kauppaneuvoksen arvonimen.

Manner syntyi varastonhoitaja Osmo Mannerin ja Lempi Katri Karjalaisen perheeseen. Hän avioitui 1979 Satu Hanna Hakalan kanssa ja 1990 Katja Kyllikki Vallinin kanssa. Manner tuli ylioppilaaksi Salon yhteiskoulusta 1974 ja valmistui ylioppilasmerkonomiksi Salon kauppaoppilaitoksesta 1976 ja oikeustieteen kandidaatiksi Turun yliopistosta 1983. Hän on suorittanut myös useita liikkeenjohdon ja esimieskursseja. Manner oli Salon Seudun Osuuspankin antolainaus- ja notariaattitoimihenkilö kesäisin 1979–1982 ja pankin konttorinjohtaja, yritysasiamies ja pankkilakimies 1983–1984, apulaisjohtaja 1984–1986 ja toimitusjohtaja 1986–1997. 

Osuuspankkikeskus-OPK osuuskunnan vähittäispankkipalveluiden pankinjohtaja hän oli 1997–2001, johtokunnan jäsen 1997–2001, vakuutusyhteisöjen sijoitustoimikunnan varapuheenjohtaja 2000–2001 ja toimitusneuvoston jäsen vuodesta 2003. Etelä-Pohjanmaan Osuuspankin toimitusjohtajana Salo työskenteli 2001–2004 ja Keski-Suomen Osuuspankin toimitusjohtajana 2004–2015. Hänellä on ollut myös useita asiantuntija- ja luottamustehtäviä. Kauppaneuvoksen arvonimen Manner sai 2007. 
 
## Lähteet
Sofus Arctander

**Sofus Anton Birger Arctander** (22. tammikuuta 1845 Kristiania – 20. elokuuta 1924 Kristiania) oli norjalainen juristi ja Venstren poliitikko. Hän istui kolmeen otteeseen suurkäräjillä ja toimi Norjan sisäministerinä 1880-luvulla sekä kauppaministerinä 1905–1908 ja 1910.
## Lähteet

## Aiheesta muualla
Lännenruusu

**Lännenruusu** (*Rosa woodsii*) on ruusujen sukuun kuuluva kasvilaji. Amerikan alkuperäisasukkaat pitivät kasvia ruoka-aineena ja lääkkeenä moniin vaivoihin. 

## Ulkonäkö ja koko

Lännenruusupensas kasvaa 1–2 metriä korkeaksi ja leveäksi. Ruusupensaassa on yhdestä kymmeneen kukkaa, joiden värit vaihtelevat vaaleanpunaisen ja violetin välillä. Keltaisessa keskustassa on monta hedettä. Lehdyköitä on yleensä 5–9, joiden pituus voi olla korkeintaan noin 3,2 senttimetriä. Rungossa on kiinni hankalehtiä, joiden ylempi pää on tummanvihreä. Kasvissa kasvaa myös oranssinpunaisia hedelmiä, jotka ovat halkaisijaltaan vain vähän päälle senttimetrin. 

## Levinneisyys ja luonto

Lännenruusu kasvaa nimensä mukaisesti läntisimmillä pituuspiireillä, eli lähinnä Pohjois-Amerikan läntisissä osissa.  Yleisiä kasvupaikkoja ovat kosteat alueet, kuten purot ja mäntymetsät, 1 200 ja 2 700 metrin välisessä korkeudessa.  Lännenruusu kukkii toukokuun ja heinäkuun välissä.  Se toimii myös proteiinipitoisuutensa takia ravintona monelle eläimelle, kuten oravalle ja karhulle. 


Rosa woodsii var. ultramontana kz05.jpg|Lännenruusun lajimuunnos *Rosa woodsii var. ultramontana*, jolla on vaaleat terälehdet.
Rosa woodsii 3.jpg|Lännenruusun (epä)hedelmät.


## Lähteet

## Aiheesta muualla
* Laji.fi: Lännenruusu (''Rosa woodsii'')
* Global Biodiversity Information Facility (GBIF): ''Rosa woodsii'' 
* UniProt: Taxonomy - ''Rosa woodsii'' 
* PlantList: ''Rosa woodsii'' 
* Fire Effects Information System (FEIS): ''Rosa woodsii''
Fjordingen

**Fjordingen** on norjalainen vuonna 1928 perustettu paikallislehti, jonka kotikunta on Stryn. Lehti ilmestyy kahdesti viikossa ja kuuluu Polaris Media -konserniin.

## Lähteet

## Aiheesta muualla
* Lehden verkkosivut
Gabriele Schnaut

**Gabriele Schnaut** (24. helmikuuta 1951 Mannheim – 19. kesäkuuta 2023) oli saksalainen oopperalaulaja. Hän aloitti uransa mezzosopraanona, mutta siirtyi dramaattisiin sopraanorooleihin vuonna 1985 ja esiintyi vuodesta 2008 jälleen mezzosopraanorooleissa.

Schnaut opiskeli Peter Cornelius -konservatoriossa Mainzissa pääaineenaan viulunsoittoa. Samanaikaisesti hän suoritti musiikkitieteen opintoja. Laulua Schnaut opiskeli Hochschule für Musik und Darstellende Kunst Frankfurt am Mainissa. Hän teki debyyttinsä vuonna 1976 Staatsoper Stuttgartissa. Bayreuthin musiikkijuhlilla hän debytoi vuonna 1977 Patrice Chéreaun ohjaamassa *[[Nibelungin sormus|Nibelungin sormuksen]]* tuotannossa. Bayreuthissa Schnaut lauloi vuoteen 2000 saakka. 1970-luvun lopussa ja 1980-luvulla hän oli Staatstheater Darmstadtin ja Nationaltheater Mannheimin jäsen. Schnaut teki ensimmäisen esiintymisensä Bayerische Staatsoperissa vuonna 1982. Vuonna 1988 hän liittyi Deutsche Oper am Rheiniin ja vuonna 1995 Hampurin valtionoopperaan. Vuodesta 2013 hän oli Bayerische Staatsoperin jäsen. Kansainvälisesti Schnaut esiintyi muun muassa La Scalassa, Metropolitan-oopperassa, Wienin valtionoopperassa ja Salzburgin musiikkijuhlilla.

Schnaut esiintyi halki uransa Richard Wagnerin ja Richard Straussin oopperarooleissa. Lisäksi hän teki esiintymisiä muun muassa Toscana ja Turandotina Giacomo Puccinin samannimisissä oopperoissa. Vuonna 2012 Schnaut oli mukana kantaesittämässä Jörg Widmannin oopperaa *[[Babylon (ooppera)|Babylon]]*. Hän toimi vuosina 2005–2014 lauluprofessorina Universität der Künste Berlinissä. Schnaut sai Kammersängerin-arvonimen Hampurista vuonna 1995 ja Münchenistä 2003. Hänelle myönnettiin myös Baijerin ansiomerkki. Schnaut oli naimisissa Walter Knirimin kanssa. Hän kuoli äkillisesti 72-vuotiaana.

## Lähteet
Viel-Saint-Remy

**Viel-Saint-Remy** on kunta Pohjois-Ranskassa Ardennesin departementissa Grand Estin alueella. Se sijaitsee noin 20 kilometriä Rethelin kaupungista koilliseen.

Kunnan keskustassa sijaitsee Saint-Rémin linnoitettu kirkko. Sen vanhimmat osat ovat vuodelta 1238. Kirkko on saanut nykyisen ulkomuotonsa 1400-luvulla.

## Lähteet

## Aiheesta muualla
Syvännekäärmenilkka

**Syvännekäärmenilkka** (*Abyssobrotula galatheae*) on yksi kahdesta *Abyssobrotula*-sukuun kuuluvista lajeista. Lajia tavataan syvistä vesistä kaikista valtameristä. Se on maailman syvimmällä tavattu kala: yksi yksilö löydettiin Puerto Ricon haudasta 8&nbsp;370 metrin syvyydestä.

## Koko ja ulkonäkö
Syvännekäärmenilkka kasvaa keskimäärin 16,5 cm pitkäksi. Kalan pää ja nahka ovat läpinäkyviä ja ne ovat suomujen peitossa. 

## Levinneisyys ja elintavat
Syvännekäärmenilkka elää kaikissa valtamerissä syvissä vesissä. Sitä tavataan yli 3&nbsp;100 metrin syvyydessä. Sen ravinto koostuu monisukasmadoista ja äyriäisistä. Se lisääntyy munimalla.

## Lähteet
Ville-sur-Lumes

**Ville-sur-Lumes** on kunta Pohjois-Ranskassa Ardennesin departementissa Grand Estin alueella. Se sijaitsee noin viisi kilometriä Charleville-Mézièresin kaupungista itään.

Sarteaux'n arkeologinen kohde on kunnan alueella sijainneen gallialaisen kylän jäänteet. Kylä tuhoutui vuonna 276 roomalaisten hyökkäyksessä. Kylä oli noin 25-30 talon kokoinen.

## Lähteet

## Aiheesta muualla
Äxmät İsxaq

**Äxmät Ğabdulla ulı İsxaq** (, ; 1905–1991) oli tataaritaustainen neuvostoliittolainen runoilija, kääntäjä ja toimittaja. 

## Nuoruus
Äxmät İsxaq (Ahmet Ishakov) syntyi Kazanissa vuonna 1905. Hän aloitti opintonsa *Möxämmädiyä* -madrasassa ja jatkoi humanististen ja kasvatustieteiden yliopistossa. Tämän jälkeen hän toimi Leninin kommunistisen nuorisoliiton toimituksessa. Vuonna 1925 İsxaq meni Moskovaan, jossa hänen oli tarkoitus aloittaa opinnot Gerasimovin elokuvainstituutissa, mutta pian liittyikin tataarinkielisen *Eşçe*-sanomalehden toimitukseen, jossa tapasi kirjailijat Musa Cälil ja Qäwi Näcmi. Vuonna 1928 İsxaq palasi Kazaniin ja aloitti työskentelyn muissa tataarijulkaisuissa, kuten sanomalehdessä *Qızıl Tatarstan,* ja satiirisessa lehdessä *Çayan.*

Vuosina 1939-1942 İsxaq oli "Tataarien ASNT:n Neuvostoliiton kirjailijoiden" johtaja. Toisen maailmansodan aikaan İsxaq värväytyi Neuvostoliiton armeijaan ja palveli komentajana ja sotilastoimittajana ensin Venäjän Kaukoidässä ja sitten Ukrainassa. Sodan jälkeen hän työskenteli lehdessä *Vatan çaqıra* ja vuosina 1963-1969 İsxaq oli *Çayan -*lehden päätoimittaja, jossa hän käytti pseudonyyminään *Qaräxmätne*.

## Julkaisutyö
İsxaq julkaisi kokonaisuudessaan noin 40 kirjaa. Ensimmäinen kirjallinen työ oli runo nimeltään *Qızıl qoşlar,* joka julkaistiin vuonna 1923 lehdessä *Qızıl Şäreq yäşläre.* Hän myöhemmin julkaisi monia runokokoelmia, kuten *Taş uramnar cırı* (1929), *Bäxet turında cır* (1939), *Quray* (1946), ja *Cırda oçraşu* (1957). İsxaq kirjoitti myös kirjallisuuskritiikkiä ja julkaisi teoksia Musa Cälilin ja Ğabdulla Tuqayn töistä.

Käännettyihin kirjailijoihin kuuluu Ali-Shir Nava'i, Abai Qunanbaiuly, Mahtumkuli, Alexandr Puškin, Mihail Lermontov ja Vladimir Majakovski. Hän myös käänsi vanhaa tataarin kieltä käyttäneen Qol Ğälin teoksia nykyaikaisen tataarin muotoon.

İsxaq otti osaa tataarien musiikkikulttuuriin. Hän kirjoitti muun muassa libreton oopperalle, joka perustui tataarikirjailijan Ğomär Bäşirovin vuoden 1948 romaaniin *Namusı.* Hän käänsi monia librettoja, kappaleita ja muita musiikkeja tataarin kielelle. Näihin kuuluu Neuvostoliiton kansallislaulu tataariksi.

## Yksityiselämä
İsxaqin vaimo oli Zäynäp Ğosmanova. Heillä oli kaksi poikaa; İrşat ja İliq.

## Lähteet
Kunniaritarikunta (Kreikka)

**Kunniaritarikunta** () on kreikkalainen ritarikunta, joka perustettiin vuonna 1975. Se korvasi Yrjö I:n ritarikunnan, joka lakkautettiin samana vuonna. Kreikkalaisten ritarikuntien keskenäisessä järjestyksessä se on toiseksi korka-arvoisin. 

Kunnianosoitusta jaetaan Kreikan kansalaisille, jotka ovat osallistuneet maan itsenäisyystaisteluihin, hallinnon edustajille sekä taiteen, tieteen ja teollisuuden alalla erikoisesti ansioituneille henkilöille. Lisäksi kunniamerkkiä voidaan myöntää ulkomaalaisille, jotka ovat ansioituneet ja edistäneet Krekan valtiota. Uudet nimitykset vahmistaa maan presidentti, joka toimii virkansa puolesta ritarikunnan suurmestarina.

Kunnianosoitusta jaetaan viidessä luokassa:

*  Suurristi
*  Suurkomentaja
*  Komentaja
*  Upseeri
*  Hopearisti

## Lähteet
Luettelo Mari Rantasilan kappaleista

Tämä on luettelo Mari Rantasilan levyttämistä kappaleista aakkosjärjestyksessä.

__NOTOC__
## A

* Aa-aa allin lasta
* Aikamatka
* Ainoain
* Alla jalavapuun (YUP & Mari Rantasila)
* Ankeat yöt
* Anteeksi
* Aura ja minä
* Auringossa

## E

* Eka joulu
* En enää etsi onnee
* En koskaan mene naimisiin
* Enkelin suudelma
* Erotettu
* Etänä

## H

* Havannan kuu
* Hei beibi
* Hei Maija
* Hei me lennetään
* Hei rakas elämä
* Housut
* Hunajainen
* Hylkeet
* Hysteeri
* Hyvät suhteet

## I

* Irti Rex

## J

* Ja niin edelleen
* Jos sä tahdot niin
* Jotain ohi on
* Joulurauhaa jokaiselle
* Juhlat salissa
* Juostaan
* Jänöleikki
* Jättäkää mut rauhaan

## K

* Kaikki hyvin
* Kaikki tahtoo rakastaa
* Kaipuu
* Kaipuun kääntöpiiri
* Karkkipäivän jälkeen
* Katso ympärille
* Kellutaan
* Keltainen kukka
* Kesä kutsuu
* Kesäsää
* Kirsikkapirtelö
* Kolmas mies
* Kuinka voit väittää
* Kultaiset torvet
* Kun taas sinut nähdä saan
* Kynä-Jazz

## L

* Lapsuuden loppu
* Lapsuus
* Lehdetön puu
* Lelujen juhlat
* Lemmen aakkoset
* Lennä lennä leppäkerttu
* Liftari
* Lohduttomat suut
* Lokki ja mä (Samuli Edelmann & Mari Rantasila)
* Luokan hiljaisin

## M

* Madeira
* Matches made in heaven
* Mattopyykillä
* Me muututtiin
* Mehiläisen mökissä
* Meidän matka
* Miksen mä oo nuori nyt
* Missä on salaisuus
* Miten helvetissä päädyin tähän
* Mörkö-Möö ja Pelikaani-Pöö

## N

* Nel mio sole (Auringossa, italiankielinen versio)
* Neljäs maailma
* Neppari-Ari
* Nostalgia osa 1
* Nyt on kaikki hyvin
* Näkemiin rakkaani

## O

* Ois vaan kiva tietää
* Oisko joku mulle
* Olet mun kaikuluotain
* Omassa kotona
* On laiva valmiina lähtöön
* Oranssi

## P

* Peiliprinsessa
* Penkki, puu ja puistotie
* Peter Pan
* Pois vieraalta maalta
* Punaisella parvekkeella

## R

* Raja
* Rakastan, saavuthan
* Rakkauden jälkeen
* Rakkaudesta
* Rakkaus on ruusu
* Rakkaustarina
* Rakkautta vain 

## S

* Saippuakupla
* Sairas karhunpoika
* S'en oo mä
* Sen rahalla vain saa
* Siksi luoksesi jään
* Sodanjulistus
* Soolo
* Sota on kaunis
* Sulle silmäni annan
* Surun ruuhkavuodet
* Suurenmoinen pyttö
* Sä olet niin kaunis

## T

* Tahdon rakastaa
* Tahdon vain olla
* Tavallista elämää
* Teit mitä teit
* Tuhopolttajat
* Tulit rakkaudesta
* Tulit takaisin
* Tunteet muuttuneet
* Tuskan takana
* Twistausta (feat. Tuukka Haapaniemi)
* Tyttö
* Tyttönä oon

## U

* Uniisi en enää tuu

## V

* Vain rakkaus
* Valvon
* Vanha mies
* Vieras
* Vierihoitoa
* Viikonpäivät
* Viime yö
* Voittaja

## Y

* Yhtenä iltana 

## Ä

* Äiti kielsi
* Älä kato mua nyt
Jenny Diski

**Jenny Diski** (alun perin *Jenny Simmonds*; 8. heinäkuuta 1947 Lontoo – 28. huhtikuuta 2016) oli brittiläinen kirjailija.

Diski varttui Lontoossa työväenluokkaisten juutalaisten maahanmuuttajien ainoana lapsena. Hän koki lapsuudessaan perheensä hajoamisen ja joutui teini-ikäisenä ensimmäisen kerran psykiatriseen sairaalaan otettuaan yliannostuksen äitinsä Nembutalia. Diski kävi nuoruusiässään läpi myös muita hoitojaksoja psykiatrisissa sairaaloissa. Vasta aikuisena hän sai kuulla entisiltä naapureilta, että hänen isänsä oli ollut vankilassakin istunut huijari. Diski tapasi kirjailija Doris Lessingin pojan Peterin ja tutustui tämän kautta kirjailijaan itseensä. Lessingin ja Diskin välit muodostuivat merkittäviksi Diskin kehityksen kannalta; Lessing epävirallisesti adoptoi tämän. Diski ei ryhtynyt suoraan kirjailijaksi vaan aloitti antropologian opinnot University College Londonissa. Hän kuitenkin keskeytti ne ja kouluttautui englannin kielen opettajaksi. Hän loi uran opettajana 1970–1980-luvuilla ja oli 1970-luvun alussa mukana perustamassa Freightliners free schoolia järjestelmän ulkopuolelle pudonneita lapsia varten. Diski meni vuonna 1976 naimisiin Roger Marksin kanssa. Puolisot ottivat yhdessä käyttöön keksimänsä sukunimen Diski. Avioliitosta syntyi tytär Chloe vuonna 1977. Myöhemmin pariskunta erosi, ja vuonna 2008 Jenny Diski meni uusiin naimisiin Ian Pattersonin kanssa.

Diskin ensimmäinen romaani oli *Nothing Natural* (1986), joka käsittelee sadomasokistista suhdetta. Diski ei muutenkaan vältellyt kirjoissaan tabuina pidettyjä aiheita. Hänen muita romaanejaan ovat *Rainforest* (1987), *Happily Ever After* (1991), *Only Human: A Comedy* (2000) ja *Apology for the Woman Working* (2008). Hänen tuotantoonsa kuuluu myös novelleita, esseitä, muistelmia ja matkakertomuksia. Muistelmateoksessa *Skating to Antarctica* (1997) keskeisenä henkilönä on Diskin tytär Chloe, joka kannusti Diskin selvittämään äitinsä vaiheita välien oltua katkenneina vuosikymmenten ajan.

Diski kirjoitti vaihtelevista aiheista kolumneja *[[London Review of Books]]iin*. Hän käsitteli siellä syyskuusta 2014 alkaen myös elämistä kuolemaan johtavan sairauden kanssa saatuaan elokuussa leikkaushoitoon soveltumattoman keuhkosyövän diagnoosin. Näistä myöhäisistä kolumneista kerättiin kokoelma *In Gratitude* (Bloomsbury Publishing, 2016). Käsiteltynä aiheena oli myös Diskin suhde Doris Lessingiin.

## Lähteet
Meikä matadori / relevantti

**meikä matadori / relevantti** on suomalaisen rap-artistin Costin tuplasingle, joka julkaistiin 5. elokuuta 2022. ”meikä matadori” -kappaleella vierailee rap-artisti Sexmane, jonka lisäksi kappaleen intro- ja outro-osuuksilla kuullaan myös VilleGallea.

”meikä matadori” -kappaleelle julkaistiin myös Niko Hirvimäen sekä Mark Mindubaevin tekemä musiikkivideo.

”meikä matadori” debytoi Suomen singlelistalla julkaisuviikollaan sijalla 16. viikolla 32/2022. Seuraavalla viikolla 33/2022 se saavutti korkeimman listasijoituksensa ollessaan sijalla 8.

## Kappaleet
# 
# 

## Listasijoitukset
### meikä matadori

## Sertifikaatiot

## Lähteet
Redzed

**Redzed** (oikealta nimeltään **Zdeněk Veselý**) (s. 17. huhtikuuta 1998) on tsekkiläinen rap-artisti ja musiikin tuottaja. Hän on kotoisin Starovicen kylästä Břeclavin alueelta. Hänet tunnetaan ensisijaisesti ainutlaatuisesta tyylistään yhdistää rap-musiikkia genreihin, kuten nu metaliin tai klassiseen heavy metalliin. Tämä genrejen yhdistely vaikuttaa sekä instrumentaaliseen että laulusuoritukseen hänen sävellyksissä. Lähes jokaiseen hänen kappaleeseensa kuuluu kitaranäytteitä, joita hän äänittää itse, hän myös säveltää ja tuottaa biittejä itse. Toinen Redzedin erityispiirre on, että vaikka hän on Tšekin kansalainen, hän käyttää laulujensa kirjoittamiseen vain englantia. Hän itse perusteli tätä haastattelussa sillä, että englanti tuntuu hänestä soinnillisemmalta kieleltä ja samalla hän voi sanoa naturalimpia asioita, joita kukaan ei ajattele liikaa. Hänen musiikillisen konseptinsa vahvuus piilee epäilemättä genren hajanaisuudessa, jonka ansiosta hänellä on potentiaalia vedota laajaan kuuntelijakuntaan.

## Diskografia

### Studioalbumit

* ''UH! LP'' (2015)
* ''Illuminati Confirmed LP'' (2016)
* ''WHEN I WAS SO PARANOID'' (2016)
* ''MELANCHOBOY 1998'' (2017)
* *ECSTASY* (2017)
* *GERD* (2018)
* *Bohemian Psycho* (2019)
* *Drugs = Magic* (2020)
* *JUNKIE SEX APPEAL* (2021)
* *NOISE AT A FUNERAL* (2022)
* Tales Of A Necromancer (2024)

### EP:t

* ''Melanchoboy (1998)'' (2017)
* *Cemetery Punk EP* (2019)
* *Suicidal Hippie* (2020)

## Lähteet

* https://soundcloud.com/theofficialredzed
* https://www.youtube.com/@redtillthegrave
Northern European Football League

**Northern European Football League** eli NEFL oli lyhytikäinen amerikkalaisen jalkapallon maailmanliiton alainen monikansallinen kilpasarja. Sarja perustettiin vuonna 2017 täyttämään lakkautetun IFAF Champions Leaguen aukkoa. Sarjaan osallistui menestyneitä seurajoukkeita lähinnä Pohjois-Euroopasta. Sarjaa pelattiin vain kolme kautta ennen sen lopettamista vuonna 2019.

Ensimmäisellä kaudella sarjaan osallistui viisi joukkuetta. Suomalainen Helsinki Roosters voitti sarjan mestaruuden. Toisen kauden mestaruuden voitti tanskalainen Copenhagen Towers. Sarjan mestari kohtasi vielä CEFL-sarjan mestarin Euroopan superfinaalissa, jossa itävaltalainen Swarco Raiders Tirol vei voiton.

Kolmanneksi kaudeksi sarjan nimeksi vaihtui *IFAF European Club Team Competition*. Sarja jaettiin kahteen alueelliseen lohkoon, joiden voittajien oli määrä kohdata loppuottelussa. Toinen lohkovoittaja Helsinki Roosters vetäytyi loppuottelusta, joten itävaltalainen Vienna Vikings julistettiin mestariksi. Euroopan superfinaalissa Vikings hävisi Swarco Raiders Tirolille. 

## Lähteet
Rotenberg

**Rotenberg** on suku, johon kuuluu mm. venäläissuomalaisia miljardöörejä.

Suvun rikkaimpia ovat Arkadi Rotenberg 3,5 miljardin dollarin omaisuudella ja Boris Romanovitš Rotenberg 1,4 miljardin dollarin omaisuudella. Boris Romanovitš ja Roman Borisovitš, isä ja poika, ovat Suomen kansalaisia.

* Аrkadi Romanovitš Rotenberg (s. 1951), miljardööri, Venäjän federaation judoseuran hallituksen ensimmäinen varapääjohtaja, SMP-pankin osaomistaja.
** Igor Arkadjevitš Rotenberg (s. 1973), yrittäjä, Arkadi Rotenbergin poika
** 4 muuta lasta

* Boris Romanovitš Rotenberg (s. 1957), yrittäjä, Venäjän Federaation judoseuran hallituksen varapääjohtaja, SMP pankin osaomistaja.
** Boris Borisovitš Rotenberg (s. 1986), jalkapalloilija, Boris Rotenbergin poika
** Roman Borisovitš Rotenberg (s. 1981), liikemies, Boris Rotenbergin poika.
** 3 muuta lasta

## Lähteet
Jukka Ramstedt

**Jukka Kalevi Ramstedt**, aiemmin **Lehtonen** (s. 3. huhtikuuta 1947 Rauma) on suomalainen eläköitynyt osuuspankkien pankinjohtaja, joka on saanut kauppaneuvoksen arvonimen.

Ramstedt syntyi palokersantti Kai Lehtosen ja Vieno Kivelän perheeseen. Hän avioitui 1973 ylioppilasmerkonomi Anne Cederkvistin kanssa. Ylioppilaaksi Ramstedt tuli Uudenkaupungin yhteislyseosta 1970 ja valmistui diplomiekonomiksi 1976 ja kauppatieteiden kandidaatiksi ja maisteriksi 1978 Åbo Akademin kauppakorkeakoulusta. Hän on suorittanut myös liikkeenjohdon jatkokoulutuskursseja. Ramstedt oli Turun OP-Kiinteistökeskus Oy:n toimitusjohtaja 1978–1981, pankinjohtaja Turun Seudun Osuuspankissa 1981–1988, Kokkolan Osuuspankin toimitusjohtaja 1988–1995, Porin Seudun Osuuspankin toimitusjohtaja 1995–2006 ja Länsi-Suomen Osuuspankin toimitusjohtaja 2006–2009. Ramstedtilla on myös ollut monia osuustoiminnallisia, liikkeenjohdon ja muita asiantuntija- ja luottamustehtäviä. Kauppaneuvoksen arvonimen hän sai 2006.
 
## Lähteet
Frydenlunds Bryggeri

**Frydenlunds Bryggeri** oli Oslossa vuosina 1859–1995 toiminut panimo. Sen perusti merikapteeni Mads Ellef Langaard, ja hänen nimikirjaimistaan ML kuusisakaraisen tähden sisällä tuli Norjan ensimmäinen rekisteröity tavaramerkki vuonna 1884. Logoa käytetään edelleen Frydenlund-nimisen oluen markkinoinnissa.

Frydenlunds Bryggeri oli aikoinaan yksi Norjan suurimmista panimoista. Vuonna 1977 se yhdistyi Schous Bryggerin kanssa, ja 1981, kun Schoun toiminta loppui, Ringnes Bryggerin kanssa. Frydenlundin panimo lakkautettiin vuonna 1995, ja samannimistä olutta valmistetaan nykyisin Ringnesin tehtaalla Nittedalissa. Entiset panimorakennukset Pilestredetin varrella ovat siirtyneet Oslomet-yliopiston käyttöön.


Grosserer M E Langaard 1891.jpg|Perustaja Mads Ellef Langaard.
Frydenlunds Ølkjører - no-nb digifoto 20160126 00069 NB NS 000512F.jpg|Yksi panimon tunnuksista oli musta väri: mustat olutlaatikot, mustat dölehevoset ja mustat vaunut. 
Kolberg & Caspary - no-nb digifoto 20160201 00136 NB NS 000494D.jpg|Myöhemmin myös kuljetuksissa käytetyt kuorma-autot olivat mustia.
Different beer beverages in norwegian grocery store.jpg|Oluthylly norjalaisessa kaupassa vuonna 2021. Kuvan keskiosassa näkyvät Frydenlund-merkkiset oluet valmistetaan nykyisin Ringnesin panimon tehtaalla Nittedalissa. Ringnes kuuluu tanskalaiseen Carlsberg-konserniin.


## Lähteet

## Aiheesta muualla
Pyrstömarhi

**Pyrstömarhi** (*Uratelornis chimaera*) on marhiin kuuluva lintulaji. Lajia tavataan uhanalaisena Madagaskarilla.

## Koko ja ulkonäkö
Pyrstömarhikoiras kasvaa 47–52 cm ja naaras noin 39 cm pitkäksi. Sukupuolet muistuttavat toisiaan ulkonäöltään. Laji on ruumiinrakenteeltaan hyvin pitkäpyrstöinen. Pyrstömarhen pää selkä ja siivet ovat mustan ja harmahtavanruskean viiruttamat. Siipien uloimmat sulat ovat vaaleansiniset. Lajin rinta ja vatsa ovat valkoiset. Rinnan poikki kulkee kaareva musta juova. Pyrstössä on ruskeita ja mustia raitoja.

## Levinneisyys ja elintavat
Pyrstömarhea tavataan Madagaskarin lounaisosissa. Lajin elinympäristöä ovat kuivat metsät ja pensaikot. Laji liikkuu lähellä maata yksin, pareittain tai pieninä ryhminä. Pyrstömarhen ravintoa ovat hyönteiset. Lajin pesimäkausi on lokakuusta tammikuulle. Naaras munii kahdesta neljään munaa maahan kaivettuun käytävään.   

Pyrstömarhi luokitellaan vaarantuneeksi, ja kannan kooksi arvioidaan noin 21&nbsp;000 täysikasvuista yksilöä. Tärkein uhka kannalle ovat metsien hakkuut maatalousmaiksi. Uhka ovat myös vieraslajit, esimerkiksi koirat ja rotat.

## Lähteet
Leopardikämmekkä

**Leopardikämmekkä** (*Ansellia africana*) on Afrikassa kasvava kämmekkälaji. Se on leopardikämmekköjen suvun ainoa laji.  Kasvi on ollut kasvitieteellisillä kirjoilla vuodesta 1844 lähtien. Leopardikämmekkä on muun muassa hyvä ruukkukasvi.

## Ulkonäkö

Leopardikämmekkäkasvi kasvaa yleensä noin metrin pituiseksi. Siinä on noin 70 cm pitkä varsimukula, ja 4 - 10 lehteä. Leopardikämmekän kukat ovat halkaisijaltaan yleensä noin 2.5 - 5 cm. Niiden värit vaihtelevat täysin keltaisesta ruskeankeltaiseen, joka muistuttaa nimensä mukaisesti leopardin kuviontia.

## Levinneisyys ja elinympäristö

Leopardikämmekkää tavataan Afrikan maanosan keski- ja eteläosissa. Sen yleisimmät kasvupaikat ovat kuivat ja lämpimät ympäristöt  lähellä rantoja ja jokia. Leopardikämmekkä on epifyytti, eli sillä ei ole juuria lainkaan maassa, vaan yleensä se kasvaa kimppuina isäntäpuussa kiinni saadakseen siitä tarpeellisen ravintoaineen. 

## Lähteet

## Aiheesta muualla
* Laji.fi: Leopardikämmekkä (''Ansellia africana'')
* UniProt: Taxonomy - ''Ansellia africana'' 
* PlantList: ''Ansellia africana'' 
* Global Biodiversity Information Facility (GBIF): ''Ansellia africana''
Maailman kulttuurineuvosto

**Maailman kulttuurineuvosto** (, WCC) on Meksikossa vuonna 1982 perustettu kansainvälinen, voittoa tavoittelematon järjestö. Neuvosto on jakanut vuodesta 1984 Albert Einstein -tiedepalkintoa (*Albert Einstein World Award of Science*), José Vasconcelos -koulutuspalkintoa (*José Vasconcelos World Award of Education*) ja Leonardo da Vinci -taidepalkintoa (*Leonardo da Vinci World Award of Arts*). Neuvostoon kuuluu useita Nobel-palkittuja jäseniä.

## Palkitut
### Albert Einstein -tiedepalkinnon saajat
* 1984 Ricardo Bressani
* 1985 Werner Stumm
* 1986 Monkumbu S. Swatinathan
* 1987 Hugh E. Huxley
* 1988 Margaret Burbidge
* 1989 Martin Kamen
* 1990 Gustav Nossal
* 1991 Albert Fleckenstein
* 1992 Raymond U. Lemieux
* 1993 Ali Javan
* 1994 Sherwood Rowland
* 1995 Herbert H. Jasper
* 1996 Alec Jeffreys
* 1997 Jean-Marie Ghuysen
* 1998 Charles R. Goldman
* 1999 Robert Weinberg
* 2000 Frank Fenner
* 2001 Niels Birbaumer
* 2002 Daniel Janzen
* 2003 Martin Rees
* 2004 Ralph J. Cicerone
* 2005 John J. Hopfield
* 2006 Ahmed Zewail
* 2007 Fraser Stoddart
* 2008 Ada E. Yonath
* 2009 John Houghton
* 2010 Julio Montaner
* 2011 Geoffrey Alan Ozin
* 2012 Michael Grätzel
* 2013 Paul Nurse
* 2014 Philip Cohen
* 2015 Ewine Fleur van Dishoeck
* 2016 Edward Witten
* 2017 Omar M. Yaghi
* 2018 Jean-Pierre Changeux
* 2019 Zhong Lin Wang
* 2022 Victoria M. Kaspi
* 2023 Christoph Gerber
* 2024 Eske Willerslev

### José Vasconcelos -koulutuspalkinto
* 1985 Dolores Hernández
* 1988 Gilbert de Landsheere
* 1990 Lev Shevrin
* 1992 Elliot Eisner
* 1994 Joseph O’Halloran
* 1996 Roger Gaudry
* 1998 Robert Yager
* 2000 Zafra M. Lerman
* 2002 Jeannie Oakes
* 2004 David Attenborough
* 2006 Marlene Scardamalia
* 2008 William G. Bowen
* 2010 Christian Azar
* 2012 Hans Ulrich Gumbrecht
* 2014 Federico Rosei
* 2016 Kalevi Ekman
* 2018 Malik Mâaza
* 2022 Claudia Mitchell
* 2023 Larry V. Hedges

### Leonardo da Vinci -taidepalkinnon saajat
* 1989 Acropolis Preservation Group
* 1995 Robert Rauschenberg
* 1999 Magdalena Abakanowicz
* 2001 Edna Hibel
* 2003 Otto Piene
* 2005 Enrique Norten
* 2007 Anne Moeglin-Delcroix
* 2009 Marcell Jankovics
* 2011 Todd Siler
* 2013 Petteri Nisunen & Tommi Grönlund
* 2015 Milton Masciadri
* 2017 Russell Hartenberger
* 2019 Paulo Branco
* 2022 J. Meejin Yoon
* 2024 Cónal Creedon

## Lähteet

## Aiheesta muualla
* Maailman kulttuurineuvoston verkkosivut
Red Notice (elokuvasarja)

**Red Notice** on elokuvasarja, johon kuuluu kuuluu kolme elokuvaa, joista kahta vielä tuotetaan. Elokuvat ohjaa ja käsikirjoittaa Rawson Marshall Thurber ja tuottaa Beau Flynn ja Hiram Garcia. Elokuvien pääosissa on Dwayne Johnson, Ryan Reynolds ja Gal Gadot. 2. ja 3. elokuva kuvataan samalla kertaa.

## Elokuvat

## Näyttelijät

## Lähteet
S'more

**S'more** on makea täytekeksiä muistuttava herkku, joka koostuu kahdesta keksistä, suklaasta ja paahdetusta vaahtokarkista. S'moret ovat suosittuja varsinkin Yhdysvalloissa ja Kanadassa, mutta ne ovat vuosien varrella levinneet myös muualle maailmaan. Perinteisesti s’moret valmistetaan leirinuotiolla.
## Historia
S'moret ovat olleet suosittu leirinuotiolla valmistettava herkku Yhdysvalloissa ja Kanadassa vuosikymmeniä. S'moren ensiesiintyminen keittokirjassa oli 1920-luvun alussa, kun *Campfire*-karkkivalmistaja julkaisi keittokirjan, joka hyödyntää resepteissään vaahtokarkkeja. Keittokirjassa s’more esiintyy nimellä “Graham Cracker Sandwich”, eli grahamkeksi kerrosleipä. Myöhemmin käyttöön vakiintui termi s'more. Tämä nimitys tulee englannin kielen “some more” ilmauksen lyhentämisestä. Tällä viitataan siihen, että herkku olisi niin hyvää, että sen syöjä ei malta sanoa lausettaan loppuun, kun pyytää lisää herkkua.  

S'morea on vuosien varrella kutsuttu muillakin nimillä, ja sillä on ollut eri kirjoitusasuja. 1950-luvulla jotkin keittokirjat käyttivät kirjoitusasua S’More. Vuonna 1958 julkaistu *Intramural and Recreational Sports for High School and College* käyttää samasta herkusta nimeä “marshamallow toasts”, eli paahdetut vaahtokarkit.  
## Valmistus
Alun perin partiolaisten suosima herkku valmistetaan perinteisesti leirinuotion tai muun avotulen ääressä. Nykyään valmistustapaa voi soveltaa, ja s’moreja voi valmistaa uunissa, mikrossa tai kaasuhellan liekissä.  

S'moren yksinkertaisuus on merkittävä syy herkun suosioon. Perinteinen s'more valmistetaan paahtamalla vaahtokarkkia avotulella käyttämällä grillitikkua. Vaahtokarkkia suositellaan paahtamaan, kunnes se on lämmennyt ja saanut pintaansa sopivasti kultaisen ruskeaa väriä. Vaahtokarkin paahtoastetta on helppo muokata valmistajan tai syöjän mieltymysten mukaan hyvin kevyesti paahdetusta lähes palaneeseen. Kahden grahamkeksin tai muun kaurakeksin väliin laitetaan ohut viipale tummaa tai maitosuklaata ja sopivasti paahdettu vaahtokarkki. Keksejä voi kevyesti puristaa yhteen, jotta kaikki raaka-aineet tarttuisivat toisiinsa. Lämmin vaahtokarkki sulattaa suklaata hieman ja näin valmistuu helppo, nopea ja makea leirinuotioherkku. Vapaaehtoinen viimeinen vaihe on kääriä valmis s’more esimerkiksi folioon ja lämmittää sitä vielä lisää. Tämä on hyödyllinen vaihe, jos haluaa, että s’moren sisällä oleva suklaa sulaa kunnolla.  

Yksinkertaisten raaka-aineidensa ansiosta s’moreja voi muunnella, ja niitä voi hyödyntää myös muissa leivonnaisissa, kuten kakuissa, brownieissa ja pikkuleivissä. Lisäksi s’more on nykyään yleinen maku muun muassa kekseissä tai suklaassa. Näin yhteen s’moren raaka-aineeseen yhdistetään jo valmistusvaiheessa kaksi muuta, ja tuttu makuyhdistelmä on valmis syötäväksi ilman herkkupinon rakentamista ja vaahtokarkin paahtamista.  

## Lähteet
Mads Ellef Langaard

**Mads Ellef Langaard** (3. toukokuuta 1815 Lillesand – 23. maaliskuuta 1891 Kristiania) oli norjalainen merikapteeni ja Frydenlundin panimon perustaja. Langaardista tuli panimon ansiosta menestynyt liikemies. Hänen veljensä Conrad Langaard oli tupakkatehtailija.

Frydenlund-oluissa käytetty logo, jossa on Langaardin nimikirjaimet ML kuusisakaraisen tähden sisällä, oli Norjan ensimmäinen rekisteröity tavaramerkki vuonna 1884.
## Lähteet

## Aiheesta muualla
Maastojuoksun Suomen-mestaruuskilpailut 1961

**[[Maastojuoksun Suomen-mestaruuskilpailut]] 1961** käytiin 28. toukokuuta Helsingissä. Kilpailujen järjestäjänä toimi Helsingin Kisa-Veikot.

Miehissä Suomen mestaruuden 5 km matkalta voitti viime vuoden tavoin Olavi Salonen ja 10 km matkalta mestaruuden voitti myöskin viime vuoden tavoin Paavo Pystynen. Joukkueissa miehissä Suomen mestaruuden 5 km matkalta voitti viime vuoden tavoin Kaipolan Vire ja 10 km matkalta mestaruuden voitti Vuoksenniskan Urheilijat. Naisissa Suomen mestaruuden 1,5 km matkalta voitti Eila Mikola ja joukkueissa mestaruuden voitti Lahden Urheilijat. 

## Tulokset
Lähde: 

## Lähteet
European League of Football

**European League of Football** on amerikkalaisen jalkapallon Euroopassa pelattava ammattilaissarja. Sarjan ensimmäinen kausi pelattiin vuonna 2021. Sarjassa pelaa 17 joukkuetta eri puolilta Eurooppaa.

ELF pelaa NFL-liigan säännöillä, mikä on Euroopassa poikkeuksellista. Eurooppalaiset sarjat ja kansainväliset ottelut pelataan yleensä college-säännöillä.

## Historia
Euroopassa ei ole ollut monikansallista ammattilaissarjaa NFL Europan lopettamisen jälkeen, seurajoukkueiden monikansallisia turnauksia ja sarjoja kylläkin. European League of Football perustettiin vuonna 2020 ja liiga hankki vanhojen NFL Europa -joukkueiden oikeudet. Siten useat historialliset ammattilaisseurat perustettiin uudelleen uuteen liigaan. Aluksi sarjalla ei ollut sopimusta lajin maailmanliiton kanssa, mikä vaikeutti muun muassa pelaajasiirtoja. Maailmanliitto ja ELF pääsivät yhteisymmärykseen vuonna 2022.

Lajin toinen eurooppalainen ammattilaissarja, Saksan kansallinen GFL, on nähnyt ELF-liigan uhkana sarjojen kilpaillessa samoista pelaajista, sponsoreista ja katsojista.

Sarjan ensimmäinen kausi pelattiin vuonna 2021. Sarjaan osallistui kahdeksan joukkuetta ja ensimmäisen mestaruuden voitti itävaltalainen Raiders Tirol. Toiseksi kaudeksi joukkueita oli jo 12 ja ne jaettiin kolmeen konferenssiin. Mestaruuden vuonna 2022 voitti Vienna Vikings. Kaudella 2023 joukkueita oli 17. Mestaruuden voitti saksalainen Rhein Fire. Kaudeksi 2025 kolme konferenssia muutettiin neljäksi neljän joukkueen divisioonaksi.

Kauden 2025 jälkeen yksitoista joukkuetta ilmoitti aikovansa vetäytyä ELF-liigasta ja perustavansa uuden liigan. Taustalla oli muun muassa tyytymättömyys joukkeiden vaikutusmahdollisuuksiin liigan päätöksenteossa. Marraskuussa 2025 tiedotettiin, että sarja ei hajoa ja sen hallintoa uusitaan. Rhein Fire, Berlin Thunder, Panthers Wroclaw ja Vienna Vikings kuitenkin luopuivat sarjapaikoistaan ja liittyivät vuonna 2026 aloittavaan AFLE-liigaan.

## Joukkueet 2025
Sarjassa pelaa 16 joukkuetta, jotka on jaettu neljään divisioonaan.

## Mestarit
*2025: Stuttgart Surge
*2024: Rhein Fire
*2023: Rhein Fire
*2022: Vienna Vikings
*2021: Frankfurt Galaxy

## Lähteet

## Aiheesta muualla

*Liigan kotisivut  
*ELF GamePass Liigan oma suoratoistopalvelu
Anne Portaankorva

**Anne Marja Portaankorva** (ent. **Remes**, o.s. **Huhtala**) on suomalainen neurologi. Hän on toiminut neurologian professorina Oulun yliopistossa vuodesta 2017 ja sitä ennen Itä-Suomen yliopistossa 2012–2016. Hän toimi Oulun yliopiston lääketieteellisen tiedekunnan dekaanina 2017–2021. Vuoden 2022 alussa hän aloitti Helsingin yliopiston lääketieteellisen tiedekunnan dekaanina. Portaankorva on nimitetty Helsingin yliopiston tutkimuksesta ja kestävyydestä vastaavaksi vararehtoriksi 1. elokuuta 2023 alkaen.

Portaankorva on koulutukseltaan lääketieteen tohtori. Hän toimi Itä-Suomen yliopiston kliinisen lääketieteen yksikön varajohtajana 2014–2016 ja Medical Research Center (MRC) Oulun tutkimusjohtajana 2017–2018.

Tutkimuksessaan Portaankorva on perehtynyt varhain alkaviin ja perinnöllisiin muistisairauksiin, etenkin otsalohkodementiaan.

## Lähteet
Miitopia

**Miitopia** on Nintendo EPD:n kehittämä seikkailuroolipeli. Se julkaistiin 28. heinäkuuta 2017 (21. toukokuuta 2021 Nintendo Switchille). Pelin kaikki hahmot ovat Mii-hahmoja. Pelissä voi käyttää omia tai pelin tekemiä hahmoja.

## Juoni
Pelissä paha Dark Lord varastaa henkilöiden kasvoja ja pelaaja tiiminsä kanssa yrittää palauttaa ne takaisin omistajilleen ja päihittää Dark Lordin.

## Huomautukset

## Lähteet
Aivosäätiö

**Aivosäätiö** on vuonna 2009 perustettu suomalainen säätiö, jonka tavoitteena on edistää aivosairauksien tutkimusta ja parannuskeinojen etsimistä. Säätiö tukee tutkimusta jakamalla apurahoja aivojen ja hermoston toimintaan ja niihin liittyviin sairauksiin kohdistuvaan tieteelliseen tutkimukseen. Säätiö on tukenut muun muassa Alzheimerin taudin ja muiden muistisairauksien tutkimusta, kehitysvammatutkimusta, lasten- ja nuortenpsykiatrian tutkimusta, lihastautien tutkimusta, neurokirurgista tutkimusta (aivovammat, aivoverenkiertohäiriöt, epilepsia, MS-tauti, Parkinsonin tauti) sekä musiikkilääketieteellistä tutkimusta.

Säätiön perustivat Alzheimer-säätiö, Lastenpsykiatrian tutkimussäätiö, Neurologiasäätiö ja Rinnekodin kehitysvammatutkimussäätiö. Vuonna 2014 siihen sulautui myös Lihastautien tutkimussäätiö. Säätiön hallituksen puheenjohtajana toimii Sanna Aunesluoma ja valtuuskunnan puheenjohtajana Jaakko Kiander.

## Lähteet

## Aiheesta muualla
* Aivosäätiön verkkosivut